paragraph_text: Ove bolesti, remeteći pravilan rad kardiovaskularnog aparata, mogu dovesti do poremećaja u snabdijevanju krvi svih organa, što izaziva pojavu odgovarajućih simptoma i kliničkih znakova. Njihova težina ovisi od stupnja poremećaja krvotoka. Uzroci bolesti mogu biti različiti - urođeni i stečeni. dok porijeklo bolesti može biti poznato ili nepoznato. Srčane bolesti mogu se javiti u bilo kojoj životnoj dobi, od rođenja pa do kasne starosti. Ograničavaju aktivnost, otežavaju i ugrožavaju život čovjeka i jedan su od najčešćih uzroka smrti suvremenog čovjeka. Pravovremena dijagnoza i pravilno primijenjeno suvremeno liječenje smanjuju postotak invalidnosti i smrtnosti srčanih bolesnika. Iz ove grupe bolesti ističu se: aritmija, miokarditis, perikarditis, angina pectoris i infarkt miokarda ili srčani udar.